Некалькі гадоў назад у школах краіны было шмат хваляванняў з-за таго, што дзеці сядзяць у сацыяльных сетках. А як пракантраляваць, чым яны там займаюцца, калі ўсе групы закрытыя і мала хто з дзяцей дазваляе настаўнікам трапіць у сваю прастору? Усё проста. Дзяцей трэба хваліць. Настаўнікі павінны ствараць групы па інтарэсах і абмяркоўваць з навучэнцамі агульныя тэмы. Менавіта такім чынам у нас пабудавана работа з многімі дзецьмі. Ёсць, напрыклад, навучэнцы, якія пішуць вершы. І ёсць настаўнікі, якія захапляюцца паэзіяй, літаратурай, разам з навучэнцамі-аднадумцамі яны “жывуць” у сваіх інтэрнэт-суполках. Вось так дзяцей і трэба кантраляваць.